cyanic-selkie/wikianc huggingface dataset:
Džermeins O'Nīls
"Trail Blazers" viņš neaizvadīja veiksmigu karjeru, 2000. gadā tika aizmainīts uz Indiānas "Pacers", kā sastāvā aizvadījis lielāko karjeras daļu. Laikā, kad pārstāvēja "Pacers", viņš tika atzīts par sezonas visvairāk progresējušāko spēlētāju, sāka piedalīties NBA Visu zvaigžņu spēlēs, tika vairākkārt iekļauts simboliskajās izlasēs. Viņš palīdzēja "Pacers" kvalificēties NBA izslēgšanas spēlēm sešas reizes, tai skaitā 2004. gadā sasniegt konferences finālu. Pirms 2008.—2009. gada sezonas spēlētājs tika aizmainīts uz Toronto "Raptors", taču jau sezonas laikā Dž. O'Nīls tika aizmainīts uz Maiami "Heat". Nākamās divas sezonas aizvadīja Bostonas "Celtics", pēc tam pārgāja uz Fīniksas "Suns".
Akermanis
Akermanis (de — 'arājs', no Acker — 'uzarts lauks'; sieviešu dzimtē Akermane) ir vācu cilmes uzvārds. Cilvēki ar šo uzvārdu:
Nemirstīgais garnizons
"Nemirstīgais garnizons" (ru) ir 1956. gada Padomju Savienības kara filma, ko uzņēma Eduards Tisē un Zahārs Agranenko Mosfilm studijā. Filma ieturēta sociālistiskā reālisma garā. "Nemirstīgais garnizons" saņēma Goda diplomu 1956. gada Venēcijas kinofestivālā.
Sižets
Filma stāsta par Brestas cietokšņa aizstāvēšanu 1941. gada jūnijā, sākoties Vācijas uzbrukumam Padomju Savienībai. Sākumā tiek rādīta iedzīvotāju sadzīve, kad neviens netic, ka karš varētu tiešām izvērsties. Cilvēki cenšas nepadoties kā viņiem liekas provokācijai. Līdz sākās artilērijas apšaude un arī uzbrukums pašam cietoksnim. Neviens nezin, ka Sarkanā armija atkāpjas pa visu fronti un pretošanās turpinās līdz situācija kļūst bezcerīga.
Tūjas (Jaungulbenes pagasts)
Tūjas ir ciems Jaungulbenes pagastā, Gulbenes novadā. Atrodas 202 km attālumā no Rīgas.
Apdzīvotā vieta atrodas pie autoceļa V429. Ciema apkārtnē atrodas Ušurs.
1987.—1988. gada Eiropas kausa sezona
1987.—1988. gada Eiropas kausa sezona bija Eiropas spēcīgākā futbola klubu turnīra 33. sezona. Sezona ilga no līdz. Finālspēle norisinājās Neckarstadion stadionā Štutgartē.
Par Eiropas kausa uzvarētājiem pirmo reizi kļuva Nīderlandes klubs PSV Eindhoven, kas finālā, pēcspēles 11 metru sitienu sērijā, uzvarēja Portugāles komandu Benfica. PSV Eindhoven kļuva par pirmo komandu no Nīderlandes 15 gadu laikā, kas ir izcīnījusi Eiropas kausu.
École normale supérieure
École normale supérieure (ENS) ir viena no prestižākajām Francijas augstākās izglītības iestādēm (grande école).
Centrālā pilsētiņa atrodas Ulmas ielā, Parīzes 5. rajonā. Citas pilsētiņas atrodas Boulevard Jourdan (Parīze) un Montrūžas priekšpilsētās. Foljuifā ir bioloģiskā iekārta.
Viņi kopā veido neformālu ENS grupu. Lai to atšķirtu no citām, Parīzes iestādi bieži sauc par ENS-Paris vai ENS-Ulm.
Guntas
Guntas ir ciems Bauskas novada Codes pagastā, uz ziemeļiem no Bauskas. Netālu no Guntām atrodas Zizmas upes izteka.
Iedzīvotāju skaita izmaiņas
Esošajās robežās, pēc CSP un OSP datiem.
Reči
Reči var būt:
Ezra Paunds
Ezra Vestons Lumiss Paunds (en; dzimis, miris ) bija amerikāņu dzejnieks un kritiķis. Nozīmīga agrīnās modernisma kustības figūra. Ir viens no imažisma pamatlicējiem.
Viņa ievērojamākie darbi ir Ripostes (1912), Hugh Selwyn Mauberley (1920) un nepabeigtais "Dziesmas" (The Cantos; 1917–1969). 1908. gadā uzsāka dzīvi Eiropā, dzīvojis galvenokārt Itālijā, kur arī miris 1972. gadā.
Bills Konti
Viljams Konti (en; dzimis ) ir amerikāņu komponists un diriģents, vislabāk pazīstams ar savu filmu partitūru, ieskaitot "Rokiju" (un četrus no tā turpinājumiem), "Karatē bērns" (Karate Kid un visiem tās turpinājumiem), "Tikai tavās acīs" (For Your Eyes Only), "Dinastija" (Dynasty) un The Right Stuff, par kuru viņš saņēma Amerikas Kinoakadēmijas balvu kategorijā "Labākā oriģinālmūzika". Viņš arī saņēma nominācijas kategorijā "Labākā oriģināldziesma" par filmas "Rokijs" un "Tikai tavās acīs" tituldziesmām. Viņš bija Akadēmijas balvu muzikālais vadītājs deviņpadsmit reizes.
Agrīna dzīve
Konti, itāļu izcelsmes amerikānis, dzimis Providensā, Rodailendā, ASV, Lučetas un Viljama Konti dēls. Viņš beidzis Ziemeļu Maiami vidusskolu 1959. gadā. Viņš ir bijušais Miami Herald pasniegtās Sudraba bruņinieka balvas ieguvējs. Viņš ir beidzis Luiziānas Štata universitāti, kā arī studējis un ieguvis apbalvojumus Juilliard mūzikas skolā, ieskaitot maģistra grādu.
"Rokija" sērija
Konti arī komponēja mūziku turpinājumiem "Rokijs 2" (1979), "Rokijs 3" (1982), "Rokijs 5" (1990) un "Rokijs Balboa" (2006).
Valsts aizsargājamie kultūras pieminekļi Durbes novadā
Šajā lapā apkopoti valsts aizsargājamie kultūras pieminekļi Durbes novadā.
Software House Rīga
AS "Software House Rīga" (arī pazīstams kā "SWH Rīga", "Software House Riga") bija uzņēmēja Aināra Gulbja dibinātais Latvijas tehnoloģiju uzņēmums 1990. gadu sākumā un beigās. Uzņēmumu šobrīd galvenokārt atminas ar tā darbību datoru tirdzniecības un programmatūras izstrādes jomās, kā arī saista ar Latvijas pirmās komerciālās radiostacijas "Radio SHW" izveidi. Taču AS "Software House Rīga" ietekme neatkarīgās Latvijas attīstībā bija krietni plašāka, jo tā bija dīglis daudzprofila SHW grupas attīstībai, kas ieņēma būtisku lomu dažādās ekonomikas un politikas norisēs atjaunotās Latvijas pirmsākumos.
AS "Software House Rīga" galvenais dibinātājs bija Ainārs Gulbis, citu vidū bija arī Andris Tālbergs un Valdis Lokenbahs, kā arī vēlāk tiem pievienojās Aivars Borovkovs un Māris Forsts. Taču uzņēmumam bija arī piesaistīts plašs un daudzveidīgs citu vadītāju un partneru loks. To vidū bija gan Latvijā labi zināmi politiķi — Ojārs Rubenis un Ivars Godmanis, gan augsta ranga datorzinātņu un citi speciālisti, tostarp Vācijā pazīstamais informācijas tehnoloģiju uzņēmuma "Infologistik GmbH" vadītājs Jānis Gobiņš. Daļa no AS "Software House Rīga" dibinātājiem un vadītājiem bija biedri augsta līmeņa amatpersonu organizācijā "Klubs 21".
Juridiskā pamatinformācija
LR Uzņēmumu reģistrā AS "Software House Rīga" reģistrēts 1991. gada 24. janvārī.
Vēlākajos gados uzņēmums vairākkārt mainīja nosaukumu, tostarp tiekot pārdēvēts kā AS "ALTEKS INVEST", AS "Chinese-European Ecological Zone (Baltic)", taču šobrīd zināms kā AS "ROYAL INVESTMENT GROUP". Zīmīgi, ka ar līdzīgu nosaukumu — "Chinese-European Ecological Zone (Balkan)" — 2016. gadā uzņēmumu Bulgārijā nodibināja Dopiro Jurijs Vasiļjevičs (no krievu val. Допиро Юрий Васильевич), kurš 1990. gadu sākumā dibināja Krievijas Federālo pretizlūkošanas fondu, savukārt šobrīd ir Krievijas metalurģijas rūpniecības grupas "Novostal-M" priekšsēdētājs.
2021. gadā uzņēmuma kopējais aktīvu apjoms bija virs 52 miljoniem eiro.
Vēsture
AS "Software House Rīga" bija pēctecis valsts kooperatīvam "Biržas sabiedrība", ko 1980. gadu beigās, Latvijas PSR pastāvēšanas pēdējā posmā, izveidoja Ainārs Gulbis, lai realizētu datortehnikas tirdzniecību.
Vēlāk, 1990. gadā, Ainārs Gulbis nodibināja nu jau privātu uzņēmumu ar nosaukumu AS "Software House Rīga". Uzņēmums tika dibināts sadarbībā ar diviem citiem latviešu vadītiem tehnoloģiju uzņēmumiem ārvalstīs — "Infologistik GmbH" (Vāciia) un "Trans-Global Management Systems Inc." (ASV). "Infologistik GmbH" dibinātāji un vadītāji bija Andris Padegs un Jānis Gobiņš, bet "Trans-Global Management Systems Inc." — Ivars Avots. Uzņēmuma "Software House Riga" darbība bija sevišķi cieši saistīta tieši ar "Infologistik GmbH", kopīgi strādājot pie grafiskās sistēmu modelēšanas valodas GRAPES-BM rīku kopas izstrādes ar nosaukumu GRADE, kas vēlāk guva nozīmīgus starptautiskus panākumus.
1991. gadā uzņēmumam "Software House Riga" bija jau ap 100 darbinieku. Kā vēstīts tā laika medijos, uzņēmuma darbinieki Rīgā tolaik izmitināti daudzās īrētās mājās. 1991. gadā uzņēmums no Rīgas "Dinamo" par 80 000 rubļu iegādājas Senču Sila velotreku Garkalnē, pie Baltezera, ar nolūku uzbūvēt ēku uzņēmuma darbībai.
1991. gada oktobrī AS "Software House Rīga" iegādājās akcijas savulaik Latvijas PSR laikā dibinātajā valsts ārējās tirdzniecības apvienībā "Interlatvija", ko finanšu skandāla dēļ pārveidoja par AS. Citi akcionāri pārveidotajā AS bija arī Latvijas valsts — 40%, "Nordex GmbH" (Austrija) ar 20% un agrofirma "Ādaži".
Iesaiste naftas tranzītbiznesā
1992. gada 25. decembrī, AS "Software House Rīga", kopā ar LR Rūpniecības un enerģētikas ministriju, SIA "LatWestEast" un diviem Krievijas uzņēmumiem, parakstīja AS "LaSam" (Ventspils — Samāra) dibināšanas līgumu, kura mērķis bija atjaunot Latvijas naftas cauruļvadu ekspluatāciju pēc to pārtraukšanas oktobrī, taču tas neizdevās.
1994. gada 25. februārī, Maskavā tika parakstīts protokols par naftas tranzīta kopuzņēmuma izveidi ar Latviju, par tā dalībnieku no Latvijas puses nosakot iepriekš dibināto, valstij piederošo AS "LaSam". AS "Software House Rīga" un SIA "LatWestEast" bija vienīgie piesaistītie privātie akcionāri. Katram no tiem bija jāiegulda LaSam pamatkapitālā 3,94 miljonus latu, lai katrs iegūtu 5% AS "LaSam" akciju. Vēlāk, 1994. gada martā, Latvija un Krievija vienojās par kopuzņēmuma SIA "LatRosTrans" dibināšanu, ko pārstāvēja AS "LaSaM".
1995. gada 14. oktobrī, AS "Software House Rīga", kopā ar AS "Ventbunkers", SIA "Skonto nafta", SIA "Man Tess" un SIA "LatWestEast" nodibināja AS "Latvijas naftas tranzīts".
1997. gada oktobrī, AS "LaSaM" akcionāri, tostarp AS "Software House Rīga", apstiprināja AS pievienošanu "Ventspils Naftai".
Mārketings
Programmatūras izstrādes jomā uzņēmumam bija interesanti mārketinga paņēmieni, tostarp 1991. gadā avīzē "Liesma" reklamējot stacionāro datoru ar zīdaini, datoru pozicionējot kā "Mamma".
Rieči
Rieči (arī Reči) ir ciems Zilupes novada Pasienes pagastā. Izvietojies pagasta dienvidos 19,3 km no pagasta centra Pasienes, 30,7 km no novada centra Zilupes un 330 km no Rīgas.
Apdzīvotā vieta izvietojusies netālu no autoceļa P52 (Zilupe—Šķaune—Ezernieki).
Gundars Upenieks
Gundars Upenieks (dzimis Madonā) ir bijušais latviešu biatlonists.
1999. gadā absolvējis LSPA. Karjeras laikā piedalījies četrās Olimpiskajās spēlēs. 1998. gadā Nagano Latvijas vīriešu stafetes izlases sastāvā izcīnījis 6. vietu. G. Upenieka lielākais sasniegums Pasaules čempionātos individuālajās distancēs ir 1999. gadā Kontiolahti izcīnītā 14. vieta sprintā. 2001. gadā kļuvis par pasaules čempionu vasaras biatlona stafetē. 2002. gada Eiropas čempionātā izcīnījis 3. vietu stafetē Latvijas komandas sastāvā. Laikā no 2002. līdz 2006. gadam bijis Latvijas Biatlona federācijas ģenerālsekretārs.
Matss Vilanders
Karjeras laikā izcīnījis septiņus Grand Slam turnīru titulus vienspēlēs — trīsreiz uzvarējis Francijas atklātajā čempionātā, trīs reizes Austrālijas atklātajā čempionātā un vienreiz ASV atklātajā čempionātā. Ieguvis vienu Grand Slam turnīra titulu arī dubultspēlēs, 1986. gadā uzvarot Vimbldonā. Kopumā karjerā uzvarējis 33 vienspēļu un septiņos dubultspēļu turnīros.
Vilanders regulāri spēlēja Zviedrijas izlases sastāvā Deivisa kausa izcīņā. Trīs reizes kļuva par Deivisa kausa ieguvēju (1984., 1985. un 1987. gadā).
1995. gada Francijas atklātā čempionāta laikā Vilanderam un čehu tenisistam Karelam Novāčekam tika konstatēta kokaīna lietošana. Abi iesniedza apelāciju, noraidot apsūdzības, tomēr 1997. gada maijā jau pēc karjeras beigām atsauca apelāciju un saņēma trīs mēnešu diskvalifikāciju.
2002. gadā Vilanders tika uzņemts Starptautiskajā tenisa slavas zālē. Kopš 2007. gada darbojas kā tenisa eksperts Eurosport TV kanālā un vada pārraidi Game Set & Mats.
Opija kari
Opija kari bija divi kari 19. gadsimta vidū starp Lielbritāniju un Ķīnu par britu tirdzniecību Ķīnā un par Ķīnas suverenitāti. Pirmais opija karš norisinājās no 1839. līdz 1842. gadam un Otrais opija karš — no 1856. līdz 1860. gadam. Šie kari un ar tiem saistītie notikumi vājināja Cjinu dinastiju un mazināja Ķīnas izolāciju no pārējās pasaules.
Pirmais opija karš
Pirmais opija karš no 1839. līdz 1842. gadam noslēdzās ar Naņdzjinas līgumu 1842. gadā. Saskaņā ar šo līgumu Lielbritānija ieguva savā pastāvīgā īpašumā Honkongas salu un izveidoja piecas līguma ostas: Šanhajā, Kantonā, Ninbo, Fudžou un Amoi. Vēl viens līgums nākamajā gadā piešķīra Lielbritānijai priviliģētu tirdzniecības statusu un pievienoja punktus par britu ekstrateritorialitāti. Vēlāk Francija nodrošināja sev līdzīgas koncesijas kā briti 1843. un 1844. gada līgumos.
Otrais opija karš
Laikā no 1856. līdz 1860. gadam britu spēki cīnījās par opija tirdzniecības legalizāciju, plašāku nekvalificēta darbaspēka vervēšanu, visas Ķīnas atvēršanu britu tirgotājiem un ārzemju importa atbrīvošanu no iekšējām tranzīta nodevām. Francija pievienojās britiem. Šis karš ir arī pazīstams kā "Bultas karš" ("Arrow War"), par godu kuģim vārdā "Arrow", no kura sākās konflikts. Šī kara rezultātā tikai izveidota otra līguma ostu grupa. Vēlākā laikā Ķīnā tika atvērtas vairāk nekā 80 dažādu valstu līguma ostas. Visi ārvalstu tirgoņi ieguva tiesības ceļot pa Ķīnu.
Mariu Koluna
Mariu Esteviss Koluna (pt, dzimis, miris ) bija Portugāles futbolists, spēlēja pussarga pozīcijā, bijis Portugāles futbola izlases dalībnieks.
Savu lielāko daļu spēlētāja karjeras pavadījis Benfica vienībā, kopumā piedaloties 525 oficiālos mačos, gūstot 127 vārtus, to paveicot 16 sezonās. Kopumā ar komandu izcīnījis 19 titulus, tai skaitā 10 Premjerlīgas trofejas un divus Eiropas kausus. No 1963. līdz 1970. gadam bijis arī komandas kapteinis.
Sasniegumi
Benfica
Kārlis Fihtenbergs
Kārlis Fihtenbergs (1886-1919) bija Latvijas Bruņoto spēku virsnieks.
Bērnība un jaunība
Kārlis Fihtenbergs dzimis 1886. gadā Jaunpils pagastā mežsarga ģimenē, iegūst izglītību Jaunpils pagasta skolu, pēc tam Jelgavas reālskolu. 1905. gadā Fihtenbergs beidz Vecsātu zemkopības skolu un uzsāk darbu kā muižas pārvaldnieks Orlas guberņā, vēlāk arī Čerņihivas guberņā.
Pirmajā pasaules karā
1915. gadā, sākoties Pirmajam pasaules karam Fihtenbergu iesauc Krievijas Impērijas armijā, 1917. gadā beidz Žitomiras praporščiku skolu, piedalās kaujās Galīcijas frontē. Pēc Krievijas armijas sabrukuma Fihtenbergs 1918. gada 3. februārī demobilizējas, taču jau drīz pēc pievienojas hetmaņa Skoropadska militārajiem formējumiem cīņā pret lieliniekiem.
Latvijas brīvības cīņās
Latvijā Fihtenbergs atgriežas 1918. gada 20. decembrī un 1919. gada 5. maijā tiek iesaukts Latvijas bruņoto spēku rindās Dienvidlatvijas brigādē. Vēlāk tiek iecelts par Rīgas militārās policijas II iecirkņa priekšnieku, piedalās arī kaujās pie Slokas un Rīgas ieņemšanā 1919. gada 22. maijā.
Pēc nāves apbalvots ar III šķiras Lāčplēša Kara ordeni, Fihtenberga atraitnei Olgai tiek piešķirtas lauku saimniecība Bauskas apriņķī, to nosauc Priežkalni - "Fichtenberg" latviskajā tulkojumā.
Līdz Otrajam pasaules karam Rīgas kara muzejā glabājās leitnanta Fihtenberga pēcnāves maska, kā arī telegrāfa kabelis, ar kuru bija satītas viņa rokas.
Tūjas (Lēdmanes pagasts)
Tūjas ir ciems Lēdmanes pagastā, Ogres novadā. Atrodas 64 km attālumā no Rīgas.
Alesandro Altobelli
Alesandro Altobelli (it, dzimis ) ir bijušais Itālijas futbolists, spēlēja uzbrucēja pozīcijā. Altobelli pašlaik ir labākais vārtu guvējs Coppa Italia turnīrā ar 56 vārtiem 93 spēlēs. Lielu daļu karjeras pavadījis Inter Milan komandā.
Itālijas futbola izlases sastāvā Altobelli ir uzvarējis 1982. gada FIFA Pasaules kausā.
Sasniegumi
Inter Milan
Ādams Jeitss
Ādams Jeitss (en; dzimis ) ir profesionāls Lielbritānijas šosejas un treka riteņbraucējs, kurš pārstāv UCI ProTeam komandu .
Orica—GreenEDGE/Mitchelton—Scott (2014—2020)
2015. gadā viņš izcīnīja uzvaru Sansevastjanas klasikā pēc tam, kad tābrīža līderi Gregu Van Avermātu notrieca organizatoru motorollers.
2016. gadā Jeitss uzvarēja Tour de France jauno braucēju klasifikācijā, bet kopvērtējumā ierindojās ceturtajā vietā.
Ineos Grenadiers (2021—2022)
2020. gada augustā Jeitss parakstīja divu gadu līgumu ar , sākot ar 2021. gada sezonu.
UAE Team Emirates (2023—)
2022. gada sezonas beigās Jeitss paziņoja par pievienošanos  komandai.
Privātā dzīve
Viņa dvīņubrālis Saimons arī ir profesionāls riteņbraucējs, abi vairākas sezonas pārstāvēja  komandu.
Sasniegumi lielajās tūrēs
Piezīme: IZST — izstājās
Mākonis biksēs
Mākonis biksēs (ru) ir padomju dzejnieka Vladimira Majakovska poēma, kas sarakstīta laika posmā no 1914. līdz 1915. gadam. Latviski to atdzejojis Imants Ziedonis.
Vēsture
Majakovskis šo poēmu sāka rakstīt 1914. gada sākumā Odesā. Poēma tika pabeigta 1915. gadā Sanktpēterburgas rajonā. Tās sākotnējo nosaukumu "Trīspadsmitais apustulis" (Тринадцатый апостол) noraidīja cara laiku cenzūra un Majakovskis izvēlējās nosaukumu "Mākonis biksēs".
Pirmoreiz poēmu izdeva 1915. gada rudenī stipri cenzētā formā. 1917. gada martā, pēc Februāra revolūcijas notikumiem tika publicētas poēmas rindas, kuras agrāk bija noraidījusi cenzūra.
Poēmas pilno izdevumu publicēja 1918. gada sākumā.
Ezerciems
Ezerciems var būt:
Valsts aizsargājamie kultūras pieminekļi Engures novadā
Šajā lapā apkopoti valsts aizsargājamie kultūras pieminekļi Engures novadā.
Daugavas stacija
Apdzīvotā vieta atrodas pie dzelzceļa līnijas Jelgava—Krustpils stacijas Daugava un autoceļa P76 (Aizkraukle–Jēkabpils).
Bohēmijas un Morāvijas protektorāts
Bohēmijas un Morāvijas protektorāts bija nacistiskās Vācijas 1939. gada 16. martā okupēta un anektēta teritorija ar ierobežotas autonomijas tiesībām mūsdienu Čehijas Republikas teritorijā. Likvidēta līdz ar Lielvācijas kapitulāciju 1945. gada 8. maijā.
Dese
Dese (am, Dessie) ir pilsēta Etiopijas centrālajā daļā, Amaras reģionā. Transporta mezgls, lidosta. Lauksaimniecības rajona tirdzniecības centrs. Pilsētu 1882. gadā dibinājis Etiopijas imperators Johanniss IV un pēc šajā apvidū novērotās komētas nosaucis to ‘Mans prieks’. Līdz 1996. gadam Dese bija Vollo provinces centrs.
Levente Lenģels
Biogrāfija
Šahu iemācījies spēlēt trīspadsmit gadu vecumā. 1960. gados bijis viens no spēcīgākajiem Ungārijas šahistiem. 1962. gadā dalījis pirmo vietu Ungārijas šaha čempionātā ar Lajošu Portišu, taču zaudējis viņam papildu maču. Arī 1963. gada Ungārijas šaha čempionātā bijis otrais, bet 1964. gadā ieņēmis 3. vietu. 1964. gadā Amsterdamā piedalījies Pasaules šaha čempiona nosaukuma izcīņas starpzonu turnīrā, kurā ieņēmis 12. vietu. Uzvarējis starptautiskos šaha turnīros Zolingenē (1968) un Redžo nell'Emīlijā (1972/73). Par panākumiem turnīros FIDE 1962. gadā Lenģelam piešķīrusi starptautiskā meistara (IM), bet 1964. gadā - starptautiskā lielmeistara (GM) nosaukumu.
Sekmīgi pārstāvējis Ungārijas komandu lielākajos komandu šaha turnīros:
Pēc profesijas bijis ekonomists.
Iekavas
Iekavas ir divpusēja pieturzīme vai matemātiska zīme. Iekavām ir 5 veidi:
Starp iekavām, kvadrātiekavām un tajās ietverto tekstu nav atstarpes. Starp pusiekavu un iepriekšējo burtu vai ciparu nav atstarpes.
Matemātikā
Kvadrātiekavas [] izmanto, lai, rakstot skaitļu intervālus, jeb nevienādību atrisinājumus, attēlotu nestingras nevienādības. Strādājot ar stariem un nogriežņiem tās norāda sākumpunktu.
Apaļās iekavas izmanto, lai, rakstot skaitļu intervālus, jeb nevienādību atrisinājumus, attēlotu stingras nevienādības. Apaļās iekavas arī izmanto, lai norādītu, ka tajās esošās matemātiskās darbības ir svarīgākas un veicamas pirmās. Strādājot ar stariem un nogriežņiem tās norāda bezgalību.
Figūriekavu { izmanto nevienādību sistēmu attēlojumā.
Latviešu valodā
Apaļās iekavas tiek izmantotas, lai atdalītu paskaidrojošu vārdu grupu, ja paskaidrojums ir nenozīmīgs. Ar apaļajām iekavām arī atdala iespraudumus, kuriem ir paskaidrojoša nozīme.
Pusiekavas) tiek izmantotas pēc burtiem vai arābu cipariem, lai norādītu uzskaitījuma secību.
Kvadrātiekavās [] liek paskaidrojumus, labojumus, papildinājumus, utml.
Programmēšanā
Iekavas izmanto arī programmēšanā.
To ASCII kodi vai kodu intervāli ir:
Dažreiz programmēšanā tās sastopamas <> formā, kods ir 62.
Alsviķi (stacija)
Alsviķi bija dzelzceļa stacija dzelzceļa līnijā Pļaviņas — Valka, no 1916. gada dzelzceļa līnijā Gulbene — Valka.
Vēsture
Alsviķu dzelzceļa stacija atvērta līdz ar dzelzceļa līnijas Pļaviņa — Valka nodošanu ekspluatācijā 1903. gadā.
Hanna Montana (filma)
"Hanna Montana" (en) ir 2009. gada ASV muzikāla kinokomēdija, kas ir balstīta uz seriālu "Hanna Montana". Filmas režisors ir Pīters Čelsons.
Alsviķi (stacija)
Vēsture
1944. gadā staciju reizē ar dzelzceļa līniju uzspridzināja. Stacijas ēka vairs netika atjaunota.
Hanna Montana (filma)
Filma ir stāsts par to, kā Hannas Montanas dzīve pārņem Mailijas Stjuartas dzīvi. Viņas tēvs izlemj savu meitu aizvest uz laukiem, lai parādītu īstās dzīves vērtības.
Filmēšanu sāka 2008. gada aprīlī Tenesī un Kalifornijas štatos. To pabeidza 2008. gada jūlijā. Filmas pirmizrāde ASV un Kanādas kinoteātros notika.
Alsviķi (stacija)
Vēsture
1973. gadā slēdzot līnijas posmu Ape — Alūksne, slēdza arī staciju.
Dzelzceļnieki
1918. gadā Alsviķu stacijā darbu dzelzceļa dienestā sāka vēlākais Bulduru stacijas priekšnieks Voldemārs Zīverts.
No 1923. gada līdz 1927. gadam Alsviķu stacijas priekšnieks bija Konstantīns Posts, sākumā amatu pildīja kā stacijas priekšnieka vietas izpildītājs.
Dažus mēnešus 1927. gadā Alsviķu stacijas priekšnieks amatu pildīja Jānis Vējiņš.
No 1927. gada 16. maija Alsviķu stacijas priekšnieks bija Pēters Kalvīts.
Līdz 1935. gadam Alsviķu stacijas priekšnieks bija Jēkabs Leitlands, kad tika atlaists darbinieku skaita samazināšanas dēļ un devās pensijā.
1935. gadā Alsviķu stacijā par III šķiras ekspluatācijas aģenti sāka strādāt Ella Erje. Neilgu laiku, sākoties Otrajam pasaules karam, Ella Erje bija Alsviķu stacijas priekšniece.
SC Braga
Sporting Clube de Braga ir Portugāles sporta klubs no Bragas pilsētas. Sporta kluba populārākā komanda ir futbola komanda, kura mājas spēles aizvada Estádio Municipal de Braga stadionā, kurš tika uzbūvēts 2004. gada Eiropas čempionāta futbolā vajadzībām.
No Portugāles turnīriem Braga uzvarējusi 1965.—1966., 2015.—2016. un 2020.—2021. gada Portugāles kausā, divreiz Portugāles līgas kausā. 2000. gados klubs pakāpeniski kļuva par vienu no Portugāles panākumiem bagātākajiem klubiem aiz Portugāles «lielā trijnieka» (Lisabonas "Benfica", FC Porto un Lisabonas "Sporting") un guvis panākumus dažādos Eiropas turnīros, ieskaitot uzvaru pēdējā UEFA Intertoto kausā 2008. gadā (vienīgais Portugāles klubs ar šādu panākumu) un UEFA Eiropas līgas fināla sasniegšanu 2011. gadā. Pirmoreiz noslēdzot Portugāles čempionāta sezonu otrajā vietā 2009.—2010. gada sezonā, Braga pirmoreiz iekļuva UEFA Čempionu līgas grupu turnīrā, izslēdzot Celtic un Sevilla komandas. Braga kvalificējās grupu turnīram arī 2012.—2013. gada sezonā, izslēgšanas kārtā pārspējot Udinese.
Džungļu kruīzs
"Džungļu kruīzs" (en) ir 2021. gada ASV fantāzijas piedzīvojumu filma. Filmas režisors ir Žaume Kolets-Serra, scenārija autori Glens Fikara, Džons Rekva un Maikls Grīns. Filma balstīta uz tāda paša nosaukuma Disnejlendas atrakciju. Galvenajās lomās filmējās Dveins Džonsons, Emilija Blanta, Džeks Vaitholls, Džese Plemonss un Pols Džamati. Filma seko kādas nelielas upes laivas kapteinim, kuru nolīgst neliela ceļotāju grupa, lai džungļos atrastu Dzīvības koku.
Plāni par piedzīvojumu filmu, kas balstīta uz Disnejlendas atrakciju aizsākās jau 2004. gadā pēc filmas "Karību jūras pirāti: Melnās pērles lāsts" veiksmes. Projekts bija neaktīvs līdz 2011. gadam, jo galveno lomu vajadzēja atveidot Tomam Henksam vai Timam Alenam, tomēr šī projekta versija tika apturēta. 2015. gada augustā lomai tika apstiprināts Džonsons, bet nākamā gada janvārī Blanta. Pārējie aktieri līgumus noslēdza 2018. gada pavasarī, un filmēšana notika Havaju salās un Atlantā, Džordžijas štatā no tā paša gada maija līdz septembrim.
Pēc gada aizkavēšanās COVID-19 pandēmijas dēļ filma "Džungļu kruīzs" piedzīvoja pirmizrādi ASV. Tā bija skatāma vienlaikus gan kinoteātros, gan straumēšanas servisā Disney+ ar Premier Access piekļuvi. Filma ir nopelnījusi vairāk nekā 220 miljonus ASV dolāru visā pasaulē, kā arī 30 miljonus ASV dolāru no Disney+ Premier Access pirmizrādes nedēļas nogalē. Filma saņēmusi dažādas kritiķu atsauksmes, kas slavēja Džonsona un Blanta attiecību atspoguļojumu un izklaides vērtības, bet kritizēja scenāriju un datora radītu attēlu pārpilnību. Uzsākts darbs pie filmas turpinājuma, Džonsons un Blanta jau piekrituši atkal atveidot savas lomās.
Tūmeņi
Tūmeņi ir ciems Rožupes pagastā, Līvānu novadā. Atrodas 188 km attālumā no Rīgas.
Valsts aizsargājamie kultūras pieminekļi Ērgļu novadā
Šajā lapā apkopoti valsts aizsargājamie kultūras pieminekļi Ērgļu novadā.
Šeški
Šeški (arī Šeškas, latgaliešu: Šeškys) ir ciems Zilupes novada Pasienes pagastā. Izvietojies pagasta dienvidaustrumos 20 km no pagasta centra Pasienes, 31,4 km no novada centra Zilupes un 330,7 km no Rīgas.
Apdzīvotā vieta izvietojusies nomaļus no valsts nozīmes autoceļiem.
Pie Zaborjes un Šešku ciema atrodas valsts nozīmes arheoloģijas piemineklis — Šešku — Zaborjes senkapi.
Josifs Hops
Josifs Hops, arī Josifs Hopps (Jossif Hopp, dzimis, mirs ) bija Latvijas armijas dižkareivis, 1921. gadā apbalvots Lāčplēša ordeni par izlūku gājienu Latvijas brīvības cīņu laikā 1920. gada 25./26. maija naktī ienaidnieka aizmugurē pie Zilupes un kauju pie Mamonu ciema Latgalē.
Dzīvesgājums
Dzimis Jaunjelgavas ebreju amatnieka Daniela Hoppa ģimenē. Pirmā pasaules kara laikā viņu iesauca Krievijas Impērijas armijā, no 1916. gada dienēja 538. Medinas kājnieku pulkā. 1919. gada 28. februārī Josifs Hops kļuva par Ziemeļlatvijas brigādes karavīru. Kā 4. Valmieras kājnieku pulka dižkareivis viņš piedalījās kaujās pret bermontiešiem un Latgales atbrīvošanas cīņās pret lieliniekiem.
Jānis Gailītis
Jānis Gailītis (dzimis Rīgā) ir bijušais latviešu basketbolists, spēlēja saspēles vadītāja pozīcijā. Pēc karjeras beigām kļuvis par treneri. 2023. gadā vada Latvijas Basketbola līgas (LBL) vadošo klubu VEF Rīga un ir Latvijas basketbola izlases galvenā trenera Lukas Banki asistents. Kā VEF komandas vadītājs J. Gailītis ir viens no sekmīgākajiem treneriem Latvijas klubu basketbolā (seši LBL čempiona tituli vēl ir arī Kārlim Muižniekam).
Josifs Hops
Dzīvesgājums
Pēc atvaļināšanās no armijas 1921. gada 21. februārī dzīvoja Pērnavā, bija miesnieks un tirgotājs. Pēc Vērmahta iebrukuma Igaunijā Otrā pasaules kara laikā 1941. gada vasarā brīvprātīgi iestājās Sarkanās armijas iznīcinātāju bataljonā un, iespējams, kritis kaujās Igaunijā.
Jānis Gailītis
Basketbola treneris ir arī J. Gailīša brālis Gunārs Gailītis, šobrīd viņš ir BK Latvijas Universitāte galvenais treneris.
Karjera
Spēlētāja karjeras laikā pārstāvējis sava laika vadošos Rīgas klubus: BK Skonto, ASK Rīga (ASK Juniors) un VEF Rīga.
J. Gailītis ir pārstāvējis Latvijas U-16 izlasi 2001. gada Eiropas čempionātā, kur komandas līderi bija garie spēlētāji Andris Biedriņš un Kaspars Bērziņš.
Trenera karjera
Pēc karjeras beigām kļuvis par treneri. Jau no 2007. gada līdztekus spēlēšanai iesaistījies komandas darbā kā treneris. Kopš 2010. gada J. Gailītis bija VEF Rīga galvenā trenera asistents, bet no 2015. gada ir komandas galvenais treneris, stājoties Spānijas speciālista Karlosa Frades vietā.
Kā VEF komandas vadītājs J. Gailītis ir viens no sekmīgākajiem treneriem Latvijas klubu basketbolā. Viņš ir seškārtējs Latvijas Basketbola līgas čempions (2017, 2019—2023), uzvarējis Latvijas—Igaunijas Basketbola līgā (2022; vēl trīsreiz spēlējis finālā (2019, 2021, 2023)), divkārtējs Latvijas kausa ieguvējs (2022, 2023). Divas reizes J. Gailīša vadītajai komandai izdevās sasniegt VTB līgas ceturtdaļfinālu.
Vairākkārt vadījis Latvijas jaunatnes izlases. 2014. gadā ar Latvijas U-16 jauniešu izlasi sasniedzis Eiropas čempionāta finālu, kur piekāpās Francijai. Kopš 2021. gada J. Gailītis ir Latvijas basketbola izlases galvenā trenera Lukas Banki asistents (kopā ar Artūru Visocki-Rubeni).
Silvio Piola
Sasniegumi
Novara
Itālija
Individuālie apbalvojumi
Lazlo nometne
Lazlo nometne (en) bija Džo Mjureja izveidots ASV televīzijas kanāla Cartoon Network animācijas seriāls. Stāsts bija par vasaras nometnes skautu grupu. Šī skautu grupa bija pazīstama kā ļoti kārtīga un mierīga, bet tad ieradās Lazlo — priecīgs, entuziasma pārņemts un enerģisks Brazīlijas pērtiķis. Viņam līdzi atbrauca labākie draugi — Indijas zilonis Radžs un baltais pigmejdegunradzis Klems. 2005. gadā tika radīta pirmā „Lazlo nometnes” sērija. Seriāls ir saņēmis Emmy balvu.
Latvijā šo seriālu pārraidīja televīzijas kanāls LNT.
Sirpjveida šūnu anēmija
Sirpjveida šūnu anēmija ir iedzimta slimība, ko raksturo defekts hemoglobīna molekulā. Normālas hemoglobīnu saturošas sarkanās asins šūnas ir gludas, apaļas un elastīgas ( “O” forma), tāpēc tās var viegli pārvietoties caur asinsvadiem. Sirpjveida šūnu anēmijas skartie eritrocīti ir trauslāki, pēc formas izskatās kā sirpis (“C” veida forma), kad tie zaudējuši skābekli. Šīm izmainītajām šūnām ir tendence salipt kopā un tās vairs nevar tik viegli izkļūt caur mazajiem asinsvadiem. Šis šūnu sakopojums bloķē normālu skābekļa pārnesi, izraisot nogurumu, pie tam blokāde rada asas sāpes. Šīs sāpes sauc arī par vazookluzīvu krīzi, tās rodas visbiežāk krūtīs, rokās, kājās, novērojams arī sāpīgs pietūkums roku un kāju pirkstos.
Sirpjveida šūnu anēmijas gadījumā eritrocīti dzīvo 10 –20 dienas, turpretī normālas eritrocītu šūnas var izdzīvot līdz pat 120 dienām. Šīs šūnas lielā daudzumā tiek destruētas liesā viņu formas un stīvuma dēļ. Liesas funkcija līdz ar to ir traucēta, tāpēc pacientiem ir lielāks infekciju risks. Kaut arī sirpjveida šūnu anēmija saistīta ar lielu mirstību, ekonomiski attīstās valstīs līdz pat 90% slimnieku izdzīvo līdz pieauguša cilvēka vecumam. Pacienti slimības dēļ saņem terapiju — eritrocītu masas pārliešanu, hidroksiurīnvielu, sekundārās hemohromatozes dēļ arī dzelzi izvadošu terapiju.
1975. gada pasaules čempionāts cīņas sportā
1975. gada Pasaules čempionāts cīņas sportā notika Minskā (Baltkrievija). Cīkstoņi sacentās Minskas Sporta pilī, no 11. līdz 14. septembrim grieķu-romiešu stilā, no 15. līdz 18. septembrim brīvā stilā.
Juraševska Ministru kabinets
Pētera Juraševska vadībā Latvijas Republikas Ministru kabinets darbojās laika posmā no līdz.
Rimzātciems
Rimzātciems ir ciems Kuldīgas novada Pelču pagastā. Izvietojies pagasta austrumdaļā 8 km no novada centra Kuldīgas un 153 km no Rīgas. Ciemā ietilpst vairākas viensētas — Baļļas, Kupšas, Ķeiri, Mieriņi, Pakalni, Upatnieki.
Sarlalakaneda
Sarlalakaneda (fr, ) ir komūna Francijas dienvidos, Jaunakvitānijas reģionā, Dordoņas departamentā. Tas ir Sarlalakanedas apgabala administratīvais centrs. 2018. gadā Sarlalakanedā dzīvoja 8,8 tūkstoši iedzīvotāju. Līdz 1965. gadam pastāvēja divas atsevišķas administratīvas vienības — Sarla un Kaneda, bet, apvienojot tās, izveidojās pašreizējā komūna.
Pistolkorsi
Pistolkorsi ir zviedru izcelsmes vācbaltu dzimta, kas 17. gadsimtā ieceļoja Zviedru Igaunijā un vēlāk izplatījās arī Vidzemē.
Vēsture
Dzimtas priekštecis bija skotu izcelsmes zviedru armijas virsnieks Jērans Ulofsons (, 1596–1663), ko Zviedrijas karaliene Kristīne 1645. gadā iecēla dižciltīgo kārtā, piešķīra ģerboni un dzimtas uzvārdu Pistohlkors ("sakrustotās pistoles"). 1647. gadā dzimtu ierakstīja Zviedrijas bruņniecības matrikulā. Viņa dēli izveidoja dzimtas atzarus Somijā un Igaunijā, kas izplatījās arī Vidzemē, kur dzimtai piederēja Bīriņi (no 1813. gada), Eikaži, Igate un Garšmuiža.
Bīriņu muižas īpašnieks Augusts fon Pistolkorss pēc laulībām ar Pēterburgas miljonāra Štiglica audžumeitu Emīliju Harderi 1857.-1860. gadā veica jaunas muižas kungu mājas celtniecību, bet 1870. gadā ierīkoja ceļu līdz jūrmalai, kur sāka veidot jaunu kūrortu Neibādi.
Valsts aizsargājamie kultūras pieminekļi Grobiņas novadā
Šajā lapā apkopoti valsts aizsargājamie kultūras pieminekļi Grobiņas novadā.
Kolīna
Kolīna (cz) ir pilsēta Čehijā, Centrālčehijas apgabala Kolīnas apriņķa centrs pie Labas upes.
Jau 1261. gadā, kad Kolīna pirmoreiz minēta rakstos, tā bija pilsēta. Ilgu laiku apdzīvotā vieta atradās Hābsburgu impērijas sastāvā. 1757. gadā Septiņgadu kara ietvaros pie pilsētas notika Kolīnas kauja, kurā austrieši fon Dauna vadībā sakāva Frīdriha Lielā komandētos prūšus. No 1919. gada — Čehoslovākijā. 1944. gadā Otrā pasaules kara laikā tika bombardēta pie Kolīnas esošā degvielas pārstrādes rūpnīca. Kolīnā kara gados ražoja ķīmisko vielu Zyklon B, kuru citu starpā izmantoja cilvēku nogalināšanai nāves nometnēs. Pēc tam to pārdēvēja par Uragan D2, un tā šeit tiek ražota joprojām. 20. gadsimta 70. un 80. gados pie Kolīnas ražoja Austrumu bloka valstīs populāru košļājamo gumiju "Pedro". Kopš 1993. gada — Čehijā.
Pie pilsētas atrodas Peugeot, Citroën un Toyota autorūpnīca.
Kolīna ir hokejista Petra Čāslavas (Petr Čáslava, 1979), franču mīma Žana Gaspāra Debiro (Jean-Gaspard Deburau, 1796—1846), dzejnieka Josefa Svatopluka Mahara (Josef Svatopluk Machar, 1864—1942), fotogrāfa Josefa Sudeka (Josef Sudek, 1896—1976), tenisista Bohdana Ulihraha (Bohdan Ulihrach, 1975) un Čehijas prezidenta Miloša Zemana (Miloš Zeman, 1944) dzimtā pilsēta.
Kolīnas ģimnāzijā mācījušies valodnieki Bedržihs Hroznijs (Bedřich Hrozný, 1879—1952) un Vilēms Matesiuss (Vilém Mathesius, 1882—1945).
Ezerciems (Sēlpils pagasts)
Ezerciems (arī Viesītes, Vīķu pusmuiža) ir ciems Jēkabpils novada Sēlpils pagastā. Atrodas pagasta austrumu daļā 3,9 km no pagasta centra Sēlijas, 6,8 km no Salas un 120,9 km no Rīgas.
Melnpieres čakste
Melnpieres čakste (Lanius minor) ir vidēja auguma čakstu dzimtas (Laniidae) zvirbuļveidīgais putns, kas ligzdo Eiropas dienvidos un austrumos, kā arī Āzijas centrālās daļas rietumos, ziemo Dienvidāfrikas reģionā. Ģeogrāfisko variāciju nav.
Izplatība
Melnpieres čakste ligzdo Eiropas dienvidos, centrālajā daļā un austrumos (Francijas dienvidos, Šveicē, Austrijā, Čehijā, Itālijā, Balkānu pussalā, Rumānijā, Bulgārijā, Ukrainā un Krievijas dienvidos), Mazāzijā (areālam sasniedzot Turcijas austrumus, Irānu un Afganistānu), Kaukāzā, Rietumsibīrijā un Vidusāzijā. Ziemo Āfrikas dienvidos.
Ceļošanas laika reizēm ieklejo Eiropas rietumos un ziemeļos, Lielbritāniju, Dāniju, Zviedriju, Somiju un Baltijas valstis ieskaitot. Sastopama kalnos līdz 2000—2200 m virs jūras līmeņa. Migrācijas laikā reizēm novērota augstāk par 3000 m.
Latvijā
Agrāk, 19. gadsimtā, melnpieres čakste Latvijā bijusi sastopama biežāk, bet mūsdienās tā ir ļoti reta ieceļotāja. Kopš Otrā pasaules kara bijuši tikai septiņi novērojumi. Šobrīd ir iekļauta Latvijas Sarkanās grāmatas 0. kategorijā.
Izskats
Melnpieres čakste ir vidēji liels dziedātājputns ar gariem spārniem, noapaļotu asti un masīvu knābi. Ķermeņa garums 19—23 cm, spārnu plētums 32—35 cm, svars 41—61,6 g.
Apspalvojums ķermeņa augšpusē pelnu zilpelēks, vēders nedaudz gaišāks, brūngani sārts. Uz sejas plata, melna maska, kas šķērso acis un pieri (līdzīgajai lielajai čakstei piere ir gaiša un melnā maska ir tikai uz acīm). Spārni melni ar platu, baltu šķērsjoslu uz primārajām lidspalvām, arī astes mala balta. Abi dzimumi izskatās vienādi, bet mātītei, salīdzinot ar tēviņu, melnā maska uz sejas var būt nedaudz mazāk izteikta.
Uzvedība
Vasaras sezonas laikā melnpieres čakste uzturas atklātā lauku ainavā, tīreļos ar dažiem krūmājiem un kokiem, dārzos, mežos un ceļmalu koku stādījumos, priekšroku dodot siltam un sausam klimatam. Ziemas periodā tā ceļo uz Āfrikas dienvidiem, galvenokārt uzturoties krūmājos un akāciju mežos. Putni, kas ieklejo Austrumeiropā, seko ceļmalu koku stādījumiem, turklāt šie koki parasti robežojas ar plašām lauksaimniecības zemēm.
Melnpieres čakste ir aktīva dienas laikā. Tā lielāko dienas daļu pavada sēžot uz kāda augstāka koka zara vai staba gala un vērojot zemi, apmēram 6 m augstumā. Līdzko ir pamanīts noderīgs medījums čakste strauji dodas lejup. Lielāks medījums tiek uzsprausts uz kāda dzeloņa, lai to būtu vieglāk sadalīt gabaliņos.
Barība
Melnpieres čakste galvenokārt barojas ar kukaiņiem, īpaši daudz ar vabolēm. Tā spēj starp augiem saskatīt savus upurus 15 m attālumā. Melnpieres čakste medī arī lidojošos kukaiņus un ļoti retos gadījumos nelielus putniņus (salīdzinoši ar citām čakstēm tā ir mazāk plēsīga).
Milans Galičs
Milans Galičs (sr, dzimis, miris ) bija dienvidslāvu futbolists, spēlēja uzbrucēja pozīcijā, bijis Dienvidslāvijas futbola izlases dalībnieks.
Melnpieres čakste
Ligzdošana
Melnpieres čakstei ligzdošanas sezona atkarībā no izplatības areāla sākas laikā no maija līdz jūlija sākumam. Sezonā viens perējums. Melnpieres čakstes veido monogāmus pārus un ligzdošanas laikā ir teritoriālas, bet ligzdo izkliedētās kolonijās, kurās ir 2—10 pāri. Tie apmetas 15—200 m attālumā viens no otra. Ligzdošanai izvēlas vientuļus kokus, kas aug atsevišķi vai mežmalā.
Ligzdu vij koka sānu zaru žāklēs, līdz 4 m no koka stumbra. Tā parasti atrodas samērā augstu (3—7 m). Ligzdu būvē pāris kopīgi, apmēram 5—9 dienas. Tā vīta no zariņiem, zāles, saknītēm un pat metāla stieplēm, no iekšpuses oderēta ar smalkām saknītēm, matiem, spalvām, bieži dekorēta ar ziediem un smaržīgām lapām. Dējumā 4—8 olas. Inkubācijas periods ilgst 14—16 dienas. Perē tikai mātīte, bet tēviņš to tikmēr baro. Par mazuļiem rūpējas abi vecāki. Tie tiek baroti ar dažādiem kukaiņiem, īpaši iecienīti ir lieli sienāži. Jaunie putni izlido 16—18 dienu vecumā. Kad tie pamet ligzdu, vecāki par tiem turpina rūpēties papildu divas nedēļas.
Milans Galičs
Savu karjeru sācis FK Partizan komandā, kur četras reizes kļuvis par Dienvidslāvijas čempionu. Ar komandu spēlējis arī 1966. gada Eiropas kausa finālā. 1966. gadā pievienojies Beļģijas komandai Standard Liège, kur divas reizes kļuvis par valsts čempionu. Savu karjeru noslēdzis Francijas komandā Reims.
Dienvidslāvijas futbola izlasi pārstāvējis no 1959. līdz 1965. gadam, kopumā 51 mačā gūstot 37 vārtus. Bijis daļa no izlases, kas ieguva zelta medaļas 1960. gada vasaras olimpiskajās spēlēs Romā. Piedalījies arī 1960. gada Eiropas čempionātā un 1962. gada FIFA Pasaules kausā.
Sasniegumi
Partizan
Standard Liège
Dienvidslāvija
Lāslo Bārcai
Lāslo Bārcai (hu; Miškolca —  Budapešta) bija Ungārijas starptautiskais lielmeistars šahā (1967).
Biogrāfija
No 1960. gadu vidus līdz 1970. gadu beigām bijis viens no spēcīgākajiem Ungārijas šahistiem. Ungārijas šaha čempionātā labāko rezultātu sasniedzis 1966. gadā, kad dalījis 2.-3. vietu, un 1967. gadā, kad ieņēmis 3. vietu. 1967. gadā Tunisijā piedalījies Pasaules šaha čempiona nosaukuma izcīņas starpzonu turnīrā, kurā ieņēmis 17. vietu. 1969. gadā Polaņicazdrojā uzvarējis Akibas Rubinšteina memoriālā. Par panākumiem turnīros FIDE 1966. gadā Bārcai piešķīrusi starptautiskā meistara (IM), bet 1967. gadā - starptautiskā lielmeistara (GM) nosaukumu.
Sekmīgi pārstāvējis Ungārijas komandu lielākajos komandu šaha turnīros:
Pēc profesijas bijis krievu valodas skolotājs. No 1972. līdz 1976. gadam bijis Ungārijas šaha žurnāla Magyar Sakkélet redaktors. Šajā laikā sācis nopietni nodarboties ar korespondencšahu. 1975.-1979. gados uzvarējis Milana Vidmara memoriālā un par šo panākumu kļuvis arī par ICCF lielmeistaru.
Kolo Ture
Kolo Habibs Ture (Kolo Habib Touré; dzimis ) ir bijušais Kotdivuāras futbolists, spēlēja aizsarga pozīcijā, Kotdivuāras futbola izlases bijušais dalībnieks.
Karjeru sācis Kotdivuāras klubā ASEC Mimosas. 2002. gadā sācis spēlēt Anglijā. Sākumā spēlējis Arsenal sastāvā, ar ko kļuva par Anglijas Premjerlīgas čempionu 2004. gadā, vēl vienu Premjerlīgas čempiontitulu izcīnījis Manchester City sastāvā, no 2013. gada spēlēja Liverpool.
Kotdivuāras izlases sastāvā spēlējis vairākos Āfrikas Nāciju kausa turnīros, kā arī divos FIFA Pasaules kausa turnīros. Arī viņa brālis Jaja Ture ir futbolists.
Sasniegumi
Arsenal
Manchester City
Celtic
Kotdivuāra
Ubagova
Ubagova ir ciems Malnavas pagastā, Kārsavas novadā. Atrodas 289 km attālumā no Rīgas.
No 1992. līdz 2005. gadam ciemā darbojās zemnieku saimniecība "Ubagova".
Smeķerstāni
Smeķerstāni ir ciems Jēkabpils novada Aknīstes pagastā. Atrodas pagasta centrālajā daļā 5 km no pagasta centra Aknīstes un 156 km no Rīgas.
Apdzīvotā vieta atrodas pie autoceļa P74.
Niki Rīda
Nikola "Niki" Hjūstone-Rīda (en; dzimusi Losandželosā, Kalifornijas štatā, ASV) ir amerikāņu aktrise. Viņa vislabāk pazīstama ar lomu Stefanijas Meieres noveļu filmu adaptācijā. Viņa kļuyva pazīstama 2003. gadā pēc filmēšanās filmā "Trīspadsmitgadnieces", viņa bija arī šīs filmas viena no scenārija autorēm. Vēlāk piedalījusies tādās filmās kā "Dogtaunas dievi" un "Minnijas pirmā reize". Plašāku uzmanību viņa izpelnījās 2008. gadā, kad notika "Krēslas" pirmizrāde. Viņa filmējusies arī filmas turpinājumos.
Som jag är
Som jag är ir zviedru popzvaigznes un ABBA dalībnieces Angnētas Feltskūgas trešais studijas albums. Tas tika izdots Zviedrijā 1970. gadā, caur Cupol Records. Kopš izdošanas albums ir atkārtoti izdots gan CD, gan iTunes.
Albums tapa sadarbībā ar Karlu Gerhardu Lundkvistu un Angnētas toreizējo draugu Bjērnu Ulveusu. Albuma dziesmas tika ierakstītas 1970. gada janvārī (Om Tarar vore Guld), kā arī septembrī un oktobrī. Visas dziesmas tika ierakstītas Metronome studijā Stokholmā. Šajā albumā, gluži kā iepriekšējajā, vairākas dziesmas sarakstīja pati mūziķe. Šī albuma veidošanā iesaistījās arī Stigs Andersons, kas vēlāk kļuva par ABBA menedžeri.
Viens no albuma singliem — Om tårar vore guld ("Ja asaras būtu no zelta") kļuva par vienu no viņas veiksmīgākajiem singliem Zviedrijā pirms ABBA, kad tas ieguva 3. vietu Svensktoppen mūzikas topā. Dāņu mūziķis Per apsūdzēja Angnētu par līdzībām starp šo dziesmu un kādu no Per dziesmām, kas tika izpildītas mūziķa 1950. gada koncerttūrē Zviedrijā. Apsūdzības tika noraidītas, pieminot faktu, ka šīs koncerttūres laikā Angnēta nebija pat gadu veca, kā arī, ka Per dziesma nekad netika ierakstīta studijā.
Dziesmu saraksts
Otrā puse:
Plāns 19
Plāns 19 bija Krievijas Impērijas militārais plāns kara darbībai pret Centrālajām lielvalstīm. Izstrādāts 1910. gadā, izmainīts 1912. gadā.
"Plāna 19" galvenais autors bija Krievijas impērijas armijas Ģenerālštāba štāba virsnieks Jurijs Daņilovs, kurš izstrādāja to kā kara plānu pesimistiskam scenārijam, kurā Krievijai uzbrūk Centrālās lielvalstis, bet Lielbritānija un varbūt arī Francija paliek neitrālas. Šādā gadījumā Daņilovs sagaidīja, ka vācu armijas centīsies aplenkt un sagrābt Krievijas Poliju, tāpēc krievu armija nedrīkstēja koncentrēties Polijā, bet tā bija jākoncentrē Brestļitovskas-Bjalistokas līnijā. Polija un Varšava būtu jāpamet, un tikai tad sekotu Krievijas prettrieciens. Sākotnējais plāns paredzēja 53 kājnieku divīziju izvēršanu pret Vāciju un 19 pret Austroungāriju.
Attiecību saasināšanās Balkānos ar Austroungārijas impēriju, lika 1912. gadā pārskatīt Plānu 19, galvenos armijas spēkus tagad novirzot pret Austroungāriju, kurai uzbruktu 45 divīzijas, bet 29 divīzijas uzbruktu Vācijai.
Varianti
A variants paredzēja, ka Vācijai uzbrūkot Francijai 16 krievu korpusi dos galveno triecienu pret militāri vājāko Austroungāriju, bet 9 korpusi uzbruks Vācijas Austrumprūsijai. Tādējādi 45 divīzijas uzbruktu Austroungārijai un 29 divīzijas Vācijai. Pēc vācu spēku sakaušanas Austrumprūsijai, Krievijas nākamais solis būtu uzbrukuma plānošana Berlīnei.
G variants paredzēja, ka Vācija uzbruks Krievijai, un krievi aizsardzības līniju izveidos Polijas ziemeļos. 43 krievu divīzijām bija jāuzbrūk 9 vācu divīzijām Austrumprūsijā, kamēr 31 divīzija uzbruktu Austroungārijai.
Endrū Vlahovs
Endrū Mičels Vlahovs (en; dzimis ) ir bijušais Austrālijas basketbolists, spēlējis spēka uzbrucēja pozīcijā, bijis Austrālijas basketbola izlases dalībnieks.
Viņa māte ir latviešu vieglatlēte Ieva Kampe-Vlahova, savukārt tēvs — Austrālijā dzīvojošs dienvidslāvu basketbolists Lens Vlahovs. Tāpat viņam ir trīs māsas: Dana, Lisa un Helena.
Koledžu karjeras laikā pārstāvējis Stenforda Universitātes basketbola komandu, vairākos statistikas rādītājos ir ierindojies starp desmit labākajiem spēlētājiem universitātes vēsturē. Pēc tam uzsāka profesionāļa karjeru — gandrīz visu karjeru pārstāvējis NBL līgas klubu Pērtas "Wildcats". Ilgu laiku bijis arī kluba kapteinis. Debijas sezonā NBL ticis atzīts par sezonas labāko jauno spēlētāju. Kluba sastāvā trīs reizes kļuvis par čempionu (1991, 1995, 2000). 1995. gadā tika atzīts par finālsērijas vērtīgāko spēlētāju.
Austrālijas izlases sastāvā spēlējis četrās olimpiskajās spēlēs. Tāpat izlasi pārstāvējis vairākos Pasaules čempionātos.
Semjuela Goldvina teātris
Kino mākslas un zinātnes akadēmija šajā kinoteātrī katru gadu janvārī paziņo Amerikas Kinoakadēmijas balvu nominantus.
Bezdelīgu kalns
Bezdelīgu kalns ir paugurs Augšzemes augstienes Ilūkstes paugurainē. Izvietojies Augšdaugavas novada Pilskalnes pagastā, austrumos no Drigines ezera. Kupolveidīgs morēnas paugurs. No kalna paveras skats uz subglaciālo iegultni un vairākiem tuvumā esošiem pilskalniem.
Jēkabs Klaviers
Bērnība un jaunība
Jēkabs Klaviers dzimis Džūkstē, viņa tēvs ir namdaris-galdnieks, barona Drahenfelsa dzimtcilvēks. 1879. gadā Klaviers beidz Džūkstes tautskolu pilna kursa apjomā, taču tālākai izglītībai trūkst līdzekļu un Klaviers apgūst tēva arodu, kļūstot par galdnieku. 1887. gadā Klavieru iesauc Krievijas impērijas armijā obligātā militārā dienesta izpildei, viņš dien Leibgvardes jēgeru pulkā, dienesta gaitas beidz 1891. gadā feldfēbeļa pakāpē. Pēc dienesta Klaviers apmetas uz dzīvi Liepājā un aptuveni 14 gadus strādā Liepājas-Romnas dzelzceļa darbnīcā, no 1913. gadā dokmeistars Karostas darbnīcā.
Latvijas brīvības cīņās
1919. gada pavasarī, paklausot jaundibinātās Latvijas Republikas Pagaidu valdības aicinājumam, Latvijas bruņotajos spēkos piesakās Klaviera vienīgais dēls, 17 gadus vecais Fricis. Bermontiādes laikā, ienaidnieka spēkiem 1919. gada 13. novembrī pietuvojoties Liepājai, Klaviers pats iestājas tur izvietotajā 3. Latgales papildu bataljonā (vēlākajā 10. Aizputes kājnieku pulkā ).
ASV Zaļā partija
ASV Zaļā partija (en, GPUS un Greens jeb zaļie) ir kreisa, progresīva zaļo politiskā partija Amerikas Savienotajās Valstīs. Tā ir ceturtā lielākā ASV partija pēc biedru skaita. Tā atbalsta vides aktīvismu (environmentalism), nevardarbību, sociālo taisnīgumu, līdzdalības demokrātiju, tautas kustību (grassroots movement), dzimumu vienlīdzību, LGBT tiesības, pretkara kustību un pretrasisma kustību.
2016. gada ASV prezidenta vēlēšanās Zaļās partijas prezidenta amata kandidāte bija Džila Staina. Viņa ieguva balsu jeb 1,06%, vēlēšanās iegūstot ceturto vietu, elektoru kolēģijas balsojumā viņa neieguva nevienu balsi.
Jēkabs Klaviers
Latvijas brīvības cīņās
14. novembrī, nacionālā karaspēka vienībām gatavojoties izšķirošam pretuzbrukumam Ziemeļu fortiem, ko bija ieņēmušas vācu vienības, cīņai pievienojas Klaviers, lūk kā situāciju vēlāk raksturo kāds Latgales papildu bataljona virsnieks: